stanford-oval/wikipedia huggingface dataset:
מתנה לסטלין
עלילה

עלית הסרט מתרחשת בשנת 1949 בכפר נידח בקזחסטן. יום אחד בתחנת רכב של הכפר נעצרת רכבת, המובילה אנשים, שהוגלו ממוסקבה לקזחסטן. הרכבת נעצרת כדי להוריד ממנה גוייות של אנשים, שמתו בדרך. יחד עם הגוויות מורד בתחנה גם סאשה, ילד יהודי, אשר גורש ממוסקבה ביחד עם סבו (הוריו נידונו למוות והוצאו להורג, אך סאשה לא יודע על כך). סבו נפטר במהלך הנסיעה וסאשה, אשר חולה מאוד, מורד מהרכבת יחד עם גוויית סבו. קאסים, עובד תחזוקה של קו הרכבת, לוקח את סאשה תחת חסותו. קאסים הוא זקן ערירי, אשר איבד את כל משפחתו ברעב הגדול בקזחסטן בתחילת שנות ה-30 וגם נכה מלחמה. הוא מביא את סאשה הגוסס אל השמאן המקומי, אשר מצליח לרפא את הילד.
סאשה, שלאחר הבראתו מכונה "סאביר" ("סבלני" בקזחית), נשאר לגור עם קאסים. השכנים של סאביר: יז'י דומברובסקי (רופא פולני שהוגלה לקזחסטן באשמת בגידה), ורקה (אסירת גולאג משוחררת) ופאטי הדונגאני מאוד מחבבים את סאשה וחולקים איתו את מעט המזון שיש להם. סאשה מתרגל לחיים בכפר, לומד לדבר קזחית ולשיר שירים קזחיים. הוא מגדל גדי קטן, המכונה "מים רותחים".
יום אחד קורא סאשה בעיתון על כך, שהוכרזה תחרות ארצית לבחירת מתנה הכי טובה לכבוד יום הולדתו ה-70 של שליט ברית המועצות יוסיף סטלין. סאשה מחליט להשתתף בתחרות, הוא מקווה, שאם יזכה - יוכל לבקש שהוריו יוחזרו אליו (כאמור הוא לא יודע שהם כבר לא בחיים). סאשה מחליט לתת לסטלין את הדבר היקר לו מכל - את הגדי הקטן שלו.
בינתיים, נערכת בכפר חתונתם של יז'י דומברובסקי וורקה. במהלך החתונה מתפרץ למקום בלגבאי, שוטר מקומי. הוא שיכור כלוט, מנופף באקדחו ומאיים על משתתפי החתונה. יז'י מנסה להרגיעו ולקחת ממנו את האקדח. במהלך המאבק ביניהם יורה הושטר ביז'י והורג אותו. לאחר הירי נמלט השוטר מן המקום, כעבור זמן קצר נורה השוטר ליד ביתו ונופל מת.
אל הכפר מגיעים אנשי מ.ג.ב., כדי לחקור את רצח השוטר. קצין, החוקר את הרצח, מתחיל לעצור אחד אחרי השני את תושבי הכפר בחשד למעורבות ברזצח השוטר. קאסים, החושש שבסופו של דבר יעצרו גם את סאשה, מעלה אותו על הרכבת, כדי שיעזוב את הכפר. בעת הפרידה הוא נותן לסאשה תיק קטן, ובו דברים של סבו - סידור ותמונת הוריו של סאשה. בצד השני של התמונה רשומה כתובת של קרובי משפחתו של סאשה, המתגוררים באודסה.
סאשה עוזב את הכפר, מבלי לדעת כי קאסים הציל אותו ממוות בפעם השנייה - כמה ימים לאחר עזיבתו נערך באזור ניסוי פיצוץ גרעיני ראשון בברית המועצות. הניסוי היה למעשה מתנת אנשי הפרויקט הגרעיני הסובייטי לכבוד יום הולדתו ה-70 של סטלין. כתוצאה מהנשורת הגרעינית, שנוצרה מהפיצוץ, מתים תושבי הכפר ממחלת הקרינה תוך שנים ספורות.
סוף הסרט מתרחש בשנות ה-2000, אל אזור הכפר (הכפר עצמו נעזב ונהרס) מגיע מישראל סאשה. הוא פוקד את קברו של קאסים ונזכר בסיפורי ילדותו.
שחקנים ודמויות

דאלן שנטימירוב - סאשה
נורז'ומאן איחטינבייב - קאסים
וולדמאר שצ'פניאק - יז'י דומברובסקי
יקטרינה רדניקובה - ורקה
באחתיאר קוז'ה - שוטר בלגבאי
קאסים ז'קיבייב - שמאן
דוד מרקיש - סאשה המבוגר.
פרסים

הסרט זכה במקום ראשון בפסטיבל הסרטים בפוסאן שבדרום קוריאה בשנת 2008. בשנת 2009 זכה הסרט במקום ראשון בפסטיבל הסרטים היהודים בוורשה.
יורי אונופריינקו

| --- | --- |
יורי אונופריינקו, 2001
יורי אונופריינקו, 2001
 לידה:  6 בפברואר 1961 (בן 63) מחוז חרקוב, ברית המועצות
 מידע כללי
 בשירות:  קוסמונאוט בשירות רוסקוסמוס
 לאום:  ברית המועצות ברית המועצות/רוסיה רוסיה
 השכלה:  Yeysk Higher Military Aviation Institute (1982)  אוניברסיטת מוסקבה 
 תקופת השירות:  1989–2004 (כ־15 שנים)
 דרגה:  קולונל
 זמן שהייה בחלל:  389 ימים, 15 שעות
 מספר פעילות חוץ-רכבית:  8
 זמן שהייה בפעילות חוץ-רכבית:  42 שעות, 32 דקות
 ביוגרפיה בנאס"א:  יורי אונופריינקו באתר נאס"א (באנגלית)
 משימות
 סויוז TM-23, ‏STS-108/STS-111
 עיטורים
    אביר בלגיון הכבוד
 
יורי אונופריינקו (ברוסית: Юрий Иванович Онуфриенко; ‏נולד ב־6 בפברואר 1961) הוא קוסמונאוט רוסי שטס לחלל מספר פעמים והיה חבר צוות של תחנת החלל מיר ותחנת החלל הבין-לאומית.
ביוגרפיה

יורי אונופריינקו נולד בכפר במחוז חרקוב באוקראינה הסובייטית שהייתה חלק של ברית המועצות. לאחר סיום בית ספר הוא התחיל ללמוד בבית ספר לטייסי קרב. בשנת 1982 הוא סיים את הלימודים עם תואר "טייס קרב-מהנדס". הוא שירת מספר שנים ביחידת חיל האוויר הסובייטי במזרח ברית המועצות.
בשנת 1989 אונופריינקו התחיל הכנות לטיסות חלל במרכז גגארין להכשרת קוסמונאוטים. משנת 1994 הוא היה מפקד צוות גיבוי של מספר טיסות. בשנת 1996 הוא היה מפקד צוות של חללית סויוז TM-23 שהתחברה לתחנת החלל מיר בה כבר שהה צוות של משלחת מס' 20. לאחר תהליך של העברת אחריות משלחת מס' 21 בפיקוד יורי אונופריינקו החלה בפעילות הסדירה. הוא חזר לכדור הארץ לאחר 193 ימי טיסה ו-6 פעילויות חוץ רכביות. במהלך הטיסה צוות ביצע מספר ניסויים ופעולות תחזוקה של תחנת החלל.
בשנת 1997 אונופריינקו היה חבר צוות גיבוי של מספר טיסות. בשנת 2001 הוא טס לתחנת החלל הבין-לאומית במעבורת החלל אנדוור במשימה STS-108. אונופריינקו היה מפקד משלחת מס' 4 לתחנת החלל הבין-לאומית. הוא חזר לכדור הארץ לאחר 196 ימי טיסה ו-2 פעילויות חוץ רכביות. אונופריינקו חזר בטיסה STS-111.
אונופריינקו עזב את יחידת הקוסמונאוטים בשנת 2004 עבר לעבודה במרכז גגארין להכשרת קוסמונאוטים. בשנת 2007 הוא סיים לימודים באקדמיה של חיל האוויר.
משה קים

| --- | --- |
אין תמונה חופשית
 לידה:  1 באוגוסט 1951 (בן 73) 
 ענף מדעי:  economics of banking, אקונומטריקה, ארגון תעשייתי 
 מקום לימודים:  אוניברסיטת טורונטו (1982) 
 מוסדות:  הפקולטה למדעי החברה, אוניברסיטת חיפה (2013)  אוניברסיטת חיפה (1 ביולי 1992) 
 
משה קִים (Moshe Kim; נולד ב-1 באוגוסט 1951) הוא כלכלן ישראלי, פרופסור מן המנין ופרופסור אמריטוס במחלקה לכלכלה באוניברסיטת חיפה.
קריירה

בשנת 1982, קים קיבל תואר דוקטור בכלכלה מאוניברסיטת טורונטו. היה המייסד והמנהל של בית־ספר הקיץ לבנקאות של ברצלונה באוניברסיטת פומפאו פברה. עמד בראש הקתדרה לבנקאות באוניברסיטת הומבולדט של ברלין. הוא בכיר במכללה השוודית לכלכלה ומנהל עסקים בהלסינקי, פרופסור מחקר במכון הגרמני למחקר כלכלי (German Institute for Economic Research-DIW), חבר המועצה האקדמית באוניברסיטת בלגרד, סרביה, פרופסור באוניברסיטת ניו יורק בשנחאי (New York University Shanghai-NYUSH) ויועץ הבנק המרכזי של נורווגיה.
משה קים הוכר לאחרונה על ידי משרד החוץ הסיני כ"מומחה על" (high-end), וזכה ב"פרס המרצה המצטיין" מטעם משרד החינוך הסיני.
משה היה קשור בעבר עם:
"הלשכה הלאומית לחקר הכלכלה" (NBER), בבוסטון, ארצות הברית,
אוניברסיטת קולומביה הבריטית, בוונקובר, קנדה
בית הספר למנהל עסקים באוניברסיטת ניו יורק
בית הספר לכלכלה הנורווגי בברגן, נורווגיה (NHH)
בית הספר לכלכלה החדש במוסקבה, רוסיה (New Economics School)
המכון לכלכלה וכספים ברומא, איטליה (The Einaudi Institute for Economics and Finance, Rome, Italy).
הוא כיהן בוועדות מענקים מדעיות רבות וביניהן:
הקרן הלאומית למדע (ISF)
קרן פורד
הקרן הבינלאומית למדעים ישראל-ארצות הברית
קרן סלון (Sloan)
ואחרות וכמו כן היה חבר בוועדת יוקר המחיה של הלשכה המרכזית לסטטיסטיקה.
משה קים היה חבר הסנאט וחבר בוועד המנהל של אוניברסיטת חיפה.
תחומי מחקר

תחומי המחקר שלו הם אקונומטריקה, בנקאות, שווקים פיננסיים וארגון תעשייתי.
המחקר הנוכחי של קים הוא סינתזה של מדידה כלכלית ובינה מלאכותית, במיוחד בהתמודדות עם בעיות של גידום (truncation) אנדוגני, כמו גם הסקת סיבתיות (causal) תלוית-נסיבתיות (context).
פרסומיו > ספרים

מספריו:
MicroEconometrics of Banking, Methods, Applications and Results (Oxford University Press, 2009)
מושגי יסוד באקונומטריקה כרכים א, ב (הוצאת האוניברסיטה הפתוחה, 2002)
פרסומיו > מאמרים

עבודותיו פורסמו בכתבי עת רבים מהשורה הראשונה, ביניהם:
Journal of Finance, Journal of Monetary Economics, Journal of Financial Intermediation, Journal of Business and Economics Statistic, Journal of Money Credit and Banking, International Economic Review, Journal of Accounting and Economics, Journal of Public Economics, Journal of Urban Economics, Journal of Law and Economics, Journal of Industrial Economics, International Journal of Industrial Organization, IEEE
ממאמריו:
"Debt and Input Misallocation", M. Kim and V. Maksimovic. Journal of Finance, Vol. XLV, No. 3 (1990), 795-816"
“Estimating Switching Costs: The Case of Banking” M. Kim, D. Kliger and B. Vale,Journal of Financial Intermediation, Vol. 12, No. 1,(2003), 25-56
"Information Disadvantage in Linear Cournot Duopolies with Differentiated Products", A. Chokler, S. Hon-Snir, M. Kim and B. Shitovitz, International Journal of Industrial Organization, Vol. 24, (2006) 785-793.
“Life-Cycle Patterns of Interest Rate Markups in Small Firm Finance”, M. Kim, E. Kristensen and B. Vale, Scandinavian Journal of Economics, Vol. 114 (2012), 629–657.
"Dynamics of Banks capital Accumulation", E. Barnea, M. Kim. Journal of Money Credit and Banking, Vol. 46, No. 4 (June 2014), 779-816
"Impact of ethical behavior on syndicated loan rates", M. Kim, J. Tribó and J. Surroca, Journal of Banking and Finance, Vol. 38 (2014). 122-144:
"Do Markup Dynamics Reflect Fundamentals or Changes in Conduct", M. Juselius, M. Kim, S. Ringbom. Empirical Economics, Journal of the Institute for Advanced Studies, Vienna, Austria. Volume 48, Issue 3, pp 1119-1147 (2015).
"Sustainable Financial Obligations and Crisis Cycles", M. Juselius, M. Kim. Econometrics, 5(2), 27 June, (2017).
"Semiparametric Wavelet-based JPEG IV Estimator for Endogenously Truncated Data" Billfeld, Nir and M. Kim (March 21, 2018). IEEE, Volume 7, August 8, 2019, pp. 99602-99621.
"Semiparametric Correction for Endogenous Truncation Bias with Vox Populi Based Participation Decision", Billfeld Nir and M. Kim (February 4, 2019). IEEE, Volume 7, 2019, pp. 12114- 12132
"Liquidity Risk and Collective Moral Hazard”, D. Bonfim and M. Kim. International Journal of Central Banking, Volume 15, Number 2, pp. 101-150, (June 2019).
הערות שוליים

↑  Microeconometrics of Banking: Methods, Applications, and Results
↑  ISBN

9780195340471

Microeconometrics of Banking
↑  למדא-ספרי האוניברסיטה הפתוחה
| --- | --- |
בקרת זהויות :  NLI: 987007568306005171  GND: 170301958  ISNI: 0000 0001 1706 6215  LCCN: n2008046299  ORCID: 0000-0003-0165-3006  SUDOC: 146229487  VIAF: 161582850   WorldCat (עם VIAF): 161582850
יונאס ולנצ'יונאס

יונאס ולנצ'יונאס (בליטאית: Jonas Valančiūnas; נולד ב-6 במאי 1992) הוא כדורסלן ליטאי המשחק בעמדת הסנטר בקבוצת וושינגטון ויזארדס מליגת ה-NBA, וכן בנבחרת ליטא.
ראשית חייו

ולנצ'יונאס נולד בעיר אוטנה שבצפון-מזרח ליטא. אביו היה חותר מצטיין, אלוף ברית המועצות. הוריו לא היו נשואים והוא גדל במשפחה חד-הורית כשאמו שימשה כמפרנסת שלו ושל אחיו. בגיל 14 עבר לפנימייה בווילנה.
קריירה מקצועית > הליגה הליטאית

ב-2008 החל לשחק כדורסל באופן מקצועי בקבוצת פרלאס מהליגה השנייה בליטא, מועדון חסות של ריטאס וילנה. באותה עונה העפיל עם הקבוצה לליגה הראשונה. בתום העונה שיחק עם קבוצת הנוער של ריטאס וילנה בטורניר הדור הבא שהתקיים במסגרת אירועי הפיינל פור של היורוליג, ולנצ'יונאס הצטיין בטורניר והוביל את וילנה עד לגמר. הוא נבחר לחמישיית הטורניר עם ממוצע של 16.8 נקודות, 10 ריבאונדים ו-3 חסימות למשחק. בעונתו הראשונה בליגה הראשונה, כשהוא בן 16 בלבד, רשם 10 נקודות ו-6.1 ריבאונדים בממוצע למשחק. כמו כן שיחק עם הקבוצה בליגה הבלטית בה רשם 11.7 נקודות ו-6.9 ריבאונדים למשחק. בעונת 2010 עבר לשחק בריטאס וילנה, הוא זכה עמה באותה עונה בגביע הליגה ובאליפות. הוא קלע בממוצע 11.5 נקודות למשחק ולקח 7.3 ריבאונדים. ביורוליג רשם ממוצעים של 7.7 נקודות ו-5.8 ריבאונדים ובליגה הבלטית 12 נקודות ו-5.3 ריבאונדים למשחק. בעונת 2011/2012 סיימה הקבוצה במקום השני בליגה הליטאית, כשולנצ'יונאס רושם 14.2 נקודות ו-7.4 ריבאונדים למשחק. בליגה הבלטית רשם 10.3 נקודות ו-7 ריבאונדים ובליגה המאוחדת של VTB השיג 10.6 נקודות ו-5.7 ריבאונדים. סך הכל שותף בשלוש עונותיו בליגה הליטאית ב-84 משחקים בהם רשם ממוצע של 11.6 נקודות, 6.9 ריבאונדים ו-1.7 חסימות למשחק.
קריירה מקצועית > טורונטו ראפטורס

ולנצ'יונאס נבחר על ידי קבוצת טורונטו ראפטורס, במקום החמישי בסיבוב הראשון של דראפט ה-NBA ב-2011. הוא רשם את משחק הבכורה שלו בליגה ב-31 באוקטובר 2012 נגד אינדיאנה פייסרס. בדצמבר 2012 נפצע בידו ונאלץ להחמיץ 18 משחקים בטרם שב לשחק בפברואר 2013. סך הכל רשם בעונתו הראשונה ממוצעים של 8.9 נקודות, 6 ריבאונדים ו-1.3 חסימות למשחק. הוא נבחר בתום העונה לחמישיית הרוקיז השנייה של העונה ב-NBA. בעונתו השנייה החמיץ משחק אחד בלבד ופתח בחמישה בכל 81 המשחקים האחרים. טורונטו זכתה באותה עונה בראשות הבית האטלנטי, אך בפלייאוף הודחה הקבוצה בסיבוב הראשון על ידי ברוקלין נטס. בעונת 2014/2015 זכתה טורונטו שוב בראשות הבית אך הודחה פעם נוספת בסיבוב הראשון.
באוגוסט 2015 חתם ולנצ'יונאס על הארכת חוזה בטורונטו ל-4 עונות נוספות עבור כ-64 מיליון דולר. את עונת 2015/2016 סיימו הראפטורס עם המאזן הטוב בתולדות המועדון, 56–26, ובפלייאוף של אותה עונה העפילו בפעם הראשונה אי פעם לגמר האזור המזרחי. בסדרת גמר המזרח הודחה טורונטו על ידי קליבלנד קאבלירס, בתוצאה 2–4.
קריירה מקצועית > ממפיס גריזליס

בפברואר 2019, לאחר כ-6 עונות וחצי בטורונטו, הועבר ולנצ'יונאס בטרייד לממפיס גריזליס, יחד עם סי. ג'יי. מיילס ודלון רייט, בתמורה למארק גאסול. ב-22 במרץ 2019 קבע שיא אישי כאשר אסף 24 ריבאונדים במשחק מול אורלנדו מג'יק, וכשבוע לאחר מכן שיפר את שיאו האישי כשקלע 34 נקודות במשחק מול פיניקס סאנס.
ביולי 2019 חתם על הארכת חוזה בממפיס ל-3 עונות נוספות, עבור כ-45 מיליון דולר.
קריירה מקצועית > ניו אורלינס פליקנס

באוגוסט 2021 הועבר ולנצ'יונאס לניו אורלינס פליקנס, במסגרת טרייד משולש עם שארלוט הורנטס.
בנבחרות הלאומיות של ליטא

בגיל 15 היה חבר בסגל נבחרים הקדטים של ליטא לאליפות אירופה עד גיל 16 שהתקיימה ביוון ב-2007, באליפות סיימה הנבחרת במקום השלישי ו ולנצ'יונאס שימש כשחקן מחליף ללא תרומה משמעותית. שנה לאחר מכן, באליפות שהתקיימה באיטליה, כבר היה ציר מרכזי בנבחרת שזכתה באליפות. הוא סיים את הטורניר עם 14.3 נקודות, 11.1 ריבאונדים (שני באליפות) ו-2.3 חסימות (ראשון באליפות) בממוצע למשחק. ב-2009 השתתף באליפות אירופה לנוער עד גיל 18, בה סיימה ליטא במקום הרביעי. ולנצ'יונאס נבחר לחמישיית הטורניר לאחר שהשיג ממוצעים של 19.3 נקודות (שני באליפות), 10.6 ריבאונדים (רביעי באליפות) ו-2.6 חסימות (שני באליפות). ב-2010 הוביל את ליטא לזכייה באליפות אירופה עד גיל 18. הוא נבחר לשחקן המצטיין של הטורניר לאחר שסיים שני ברשימת מלכי הסלים עם 19.4 נקודות בממוצע למשחק ב-70% קליעה מהשדה, ראשון בריבאונדים עם 13.4 למשחק ושני בחסימות עם 2.7 למשחק. ב-2011 הוליך את הנבחרת לזכייה גם באליפות העולם עד גיל 19. גם באליפות זו נבחר לשחקן המצטיין, לאחר שהיה מלך הסלים עם 23 נקודות בממוצע למשחק, מלך הריבאונדים עם 13.9 למשחק ומלך החסימות עם 3.2 למשחק. משחק השיא שלו היה בגמר הטורניר בו קלע 36 נקודות ולקח 8 ריבאונדים בניצחון על נבחרת סרביה. בזכות הצטיינותו בנבחרת, נבחר ב-2011 לכדורסלן השנה בליטא, לכדורסלן הצעיר הטוב באירופה מטעם פיב"א וכן זכה באות מסדר הכבוד מנשיאת ליטא, יחד עם שאר חבריו לנבחרת.
משנת 2011 חבר ולנצ'יונאס בסגל נבחרת הבוגרים של ליטא. הוא השתתף עמה באליפות אירופה בכדורסל 2011 בה סיימה במקום החמישי, בטורניר הכדורסל באולימפיאדת לונדון (2012) בה סיימה שמינית ובאליפות אירופה בכדורסל 2013 בה סיימה במקום השני. באליפות העולם בכדורסל 2014 סיים עם הנבחרת במקום הרביעי, הוא רשם באליפות ממוצע של 14.6 נקודות, 8.4 ריבאונדים וחסימה אחת למשחק. באליפות אירופה בכדורסל 2015 היה השחקן המצטיין בנבחרת שסיימה במקום השני לאחר ספרד. הוא נבחר לחמישיית הטורניר לאחר שהשיג באליפות 16 נקודות, 8.4 ריבאונדים ו-1.4 חסימות בממוצע למשחק. באולימפיאדת ריו דה ז'ניירו (2016) סיים עם הנבחרת במקום השביעי. באליפות אירופה בכדורסל 2017 סיימה הנבחרת במקום התשיעי, ולנצ'יונאס היה הריבאונדר המצטיין בטורניר וסיים עם ממוצעים של 15.8 נקודות -12 ריבאונדים למשחק.
סטטיסטיקות הקריירה ב-NBA > בעונה הסדירה

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2012/2013 | טורונטו | 62 | 57 | 23.9 | 0.557 | 0.000 | 0.789 | 6.0 | 0.7 | 0.3 | 1.3 | 8.9 |
| 2013/2014 | טורונטו | 81 | 81 | 28.2 | 0.531 | 0.000 | 0.762 | 8.8 | 0.7 | 0.3 | 0.9 | 11.3 |
| 2014/2015 | טורונטו | 80 | 80 | 26.2 | 0.572 | 0.000 | 0.786 | 8.7 | 0.5 | 0.4 | 1.2 | 12.0 |
| 2015/2016 | טורונטו | 60 | 59 | 26.0 | 0.565 | 0.000 | 0.761 | 9.1 | 0.7 | 0.4 | 1.3 | 12.8 |
| 2016/2017 | טורונטו | 80 | 80 | 25.8 | 0.557 | 0.500 | 0.811 | 9.5 | 0.7 | 0.5 | 0.8 | 12.0 |
| 2017/2018 | טורונטו | 77 | 77 | 22.4 | 0.568 | 0.405 | 0.806 | 8.6 | 1.1 | 0.4 | 0.9 | 12.7 |
| 2018/2019 | טורונטו | 30 | 10 | 18.8 | 0.575 | 0.300 | 0.819 | 7.2 | 1.0 | 0.4 | 0.8 | 12.8 |
| 2018/2019 | ממפיס | 19 | 17 | 27.7 | 0.545 | 0.278 | 0.769 | 10.7 | 2.2 | 0.3 | 1.6 | 19.9 |
| 2019/2020 | ממפיס | 70 | 70 | 26.4 | 0.585 | 0.352 | 0.740 | 11.3 | 1.9 | 0.4 | 1.1 | 14.9 |
| 2020/2021 | ממפיס | 62 | 61 | 28.3 | 0.592 | 0.368 | 0.773 | 12.5 | 1.8 | 0.6 | 0.9 | 17.1 |
| 2021/2022 | ניו אורלינס | 74 | 74 | 30.3 | 0.544 | 0.361 | 0.820 | 11.4 | 2.6 | 0.6 | 0.8 | 17.8 |
| 2022/2023 | ניו אורלינס | 79 | 79 | 24.9 | 0.547 | 0.349 | 0.826 | 10.2 | 1.8 | 0.3 | 0.7 | 14.1 |
| קריירה |  | 799 | 324 | 19.5 | 0.533 | 0.000 | 0.556 | 5.9 | 0.6 | 0.3 | 1.3 | 5.1 |
סטטיסטיקות הקריירה ב-NBA > בפלייאוף

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2013/2014 | טורונטו | 7 | 7 | 28.6 | 0.633 | 0.000 | 0.636 | 9.7 | 0.3 | 0.0 | 1.0 | 10.9 |
| 2014/2015 | טורונטו | 4 | 4 | 26.5 | 0.500 | 0.000 | 0.875 | 9.3 | 0.5 | 0.5 | 0.3 | 11.3 |
| 2015/2016 | טורונטו | 12 | 10 | 26.8 | 0.567 | 0.000 | 0.744 | 10.8 | 0.9 | 0.8 | 1.2 | 13.8 |
| 2016/2017 | טורונטו | 10 | 6 | 22.6 | 0.543 | 0.000 | 0.727 | 6.7 | 0.2 | 0.2 | 0.6 | 11.2 |
| 2017/2018 | טורונטו | 10 | 9 | 24.4 | 0.542 | 0.400 | 0.824 | 10.5 | 1.2 | 0.4 | 1.5 | 14.6 |
| 2020/2021 | ממפיס | 5 | 5 | 33.2 | 0.569 | 0.250 | 0.875 | 9.8 | 2.6 | 0.6 | 0.6 | 15.0 |
| 2021/2022 | ניו אורלינס | 6 | 6 | 29.2 | 0.485 | 0.167 | 0.769 | 14.3 | 3.0 | 0.7 | 0.2 | 14.5 |
| קריירה |  | 54 | 47 | 26.6 | 0.549 | 0.250 | 0.759 | 10.0 | 1.1 | 0.5 | 0.9 | 13.1 |
הערות שוליים

↑  Jonas Valanciunas, Lietuvos Rytas, אתר היורוקאפ, 22 במרץ 2012
↑  Raptors Sign Centre Jonas Valanciunas, אתר ה-NBA
↑  סטטיסטיקות המשחק בין ממפיס לאורלנדו, באתר basketball-reference.com,‏ 22 במרץ 2019
↑  סטטיסטיקות המשחק בין ממפיס לפיניקס, באתר basketball-reference.com,‏ 30 במרץ 2019
↑  ולנצ'יונאס חותם על חוזה בממפיס, באתר הקבוצה, 11 ביולי 2019
↑  ולנצ'יונאס מסכם על חוזה בממפיס, באתר hoopsrumors.com,‏ 30 ביוני 2019
↑  יונאס ולנצ'יונאס, באתר האליפות
↑  VALANCIUNAS HEADS ALL TOURNAMENT TEAM, באתר האליפות
↑  יונאס ולנצ'יונאס באתר האליפות
↑  LIETUVOS RESPUBLIKOS PREZIDENTAS DEKRETASDĖL LIETUVOS JAUNIŲ VAIKINŲ (IKI 19 METŲ) KREPŠINIO RINKTINĖS APDOVANOJIMO ORDINO „UŽ NUOPELNUS LIETUVAI“ MEDALIU
↑  יונאס ולנצ'יונאס באתר האליפות
↑  פרופיל באתר האליפות
| --- | --- |
בקרת זהויות :  VIAF: 3985154260651524480008   WorldCat (עם VIAF): 3985154260651524480008 
ולנצ'יונאס במדי נבחרת ליטא עד גיל 19 ב-2011
מרי טי מאהר

מרי "טי" טרסטג' מאהר פלנט (באנגלית: Mary Terstegge Meagher Plant; נולדה ב- 27 באוקטובר 1964) היא שחיינית עבר אמריקאית, אלופה אולימפית, אלופת עולם ושיאנית עולם במשחי הפרפר.
נחשבת לשחיינית הגדולה בהיסטוריה בסגנון הפרפר. החזיקה בשיא העולם במשחה ל-200 מטר פרפר 20 שנים ו-10 חודשים, ובמשחה ל-100 מטר פרפר 19 שנים ו-4 חודשים. כונתה "מאדאם באטרפליי".
ביוגרפיה

מרי טי מאהר נולדה לג'ים ופלוי בלואיוויל, קנטקי. היא הילדה העשירית מתוך 11 ילדים במשפחתה. היא החלה להתאמן בגיל צעיר תחת הדרכתו של המאמן דניס פרסלי במועדון השחייה המקומי.
ביוגרפיה > שיאנית עולם

כבר בגיל 14 וחצי למרות שהיו לה תומכי גב ליציבה נכונה, במשחקים הפאן אמריקאיים שנערכו בסן חואן בפוארטו ריקו ביולי 1979 קבעה מאהר במשחה ל-200 מטר פרפר שיא עולם חדש של 2:09.77 דקות. חודש לאחר מכן, בתחרות שחייה שנערכה בפורט לודרדייל, פלורידה היא שיפרה פעמיים באותו היום במשחה ל-200 מטר פרפר את שיאה העולמי והעמידה אותו לבסוף על 2:07.01 שניות.
בתחרות שחייה שנערכה באוסטין טקסס באפריל 1980 קבעה מאהר במשחה ל-100 מטר פרפר שיא עולם חדש של 59.26 שניות. שלושה חודשים לאחר מכן, בתחרות שחייה שנערכה באירוויין, קליפורניה היא שיפרה שוב את שיא העולמי במשחה ל-200 מטר פרפר והעמידה אותו על 2:06.37 שניות וזכתה להכלל בסגל נבחרת השחייה האמריקאית לאולימפיאדת מוסקבה (1980) שהייתה אמורה להיות אחת הגדולות שלה, אך בגלל החרם האמריקאי היא לא השתתפה.
ביוגרפיה > שיאי עולם נצחיים

בשנת 1981 בתחרות שנערכה בבראון דיר, ויסקונסין קבעה מאהר את שיאי העולם "הנצחיים" שלה שהחזיקו מעמד קרוב ל-20 שנה. ב-100 מטר פרפר 57.93 שניות וב-200 מטר פרפר 2:05.96 דקות.
ביוגרפיה > אלופת עולם

באליפות העולם בשחייה שנערכה בגואיאקיל, אקוודור בשנת 1982 זכתה מאהר במדליית זהב במשחה ל-100 מטר פרפר בתוצאה של 59.41 שניות לפני אינס גרייסלר ממזרח גרמניה (1:00.36 דקות) ומלני באדמאייר בת ארצה (1:00.40 דקות). היא זכתה במדליית כסף במשחה ל-200 מטר פרפר בתוצאה של 2:09.76 דקות אחרי אינס גרייסלר (2:08.66 דקות) ולפני הייקה דון אף היא ממזרח גרמניה (2:10.29 דקות). בנוסף, היא זכתה במדליית כסף במשחה שליחות 4x100 מטר מעורב בתוצאה של 4:08.12 דקות אחרי המנצחות ממזרח גרמניה שקבעו שיא עולם חדש 4:05.88 דקות ולפני ברית המועצות (4:12.36 דקות).
היא החלה את לימודיה באוניברסיטת קליפורניה בברקלי בסתיו 1982 והתאמנה תחת הדרכתו של המאמן הראשי נורט תורנטון.
במשחקים הפאן אמריקאיים שנערכו בקראקס, ונצואלה בשנת 1983 זכתה מאהר במדליית זהב במשחה ל-200 מטר פרפר לפני טרייסי קולקינס הגדולה, בת ארצה.
ביוגרפיה > אלופה אוליפית

באולימפיאדת לוס אנג'לס (1984) זכתה מאהר ב-3 מדליות זהב. במשחה ל-100 מטר פרפר בתוצאה של 59.26 שניות לפני ג'נה ג'ונסון בת ארצה (1:00.19 דקות) וקארין סייק ממערב גרמניה (1:01.36 דקות), במשחה ל-200 מטר פרפר בתוצאה של 2:06.90 דקות לפני קארן פיליפס מאוסטרליה (2:10.56 דקות) ואינה באיירמן ממערב גרמניה (2:11.91 דקות) ובמשחה שליחות 4x100 מטר מעורב בתוצאה של 4:08.34 דקות לפני מערב גרמניה (4:11.97 דקות) וקנדה (4:12.98 דקות).
באליפות הפאן פסיפיק בשחייה שנערכה בטוקיו, יפן בשנת 1985 זכתה מאהר בשתי מדליות זהב במשחה ל-100 מטר פרפר בתוצאה של 59.16 שניות ובמשחה ל-200 מטר פרפר בתוצאה של 2:07.33 דקות.
באוניברסיאדה שנערכה בקובה (יפן) בשנת 1985 זכתה מאהר ב-4 מדליות זהב, במשחה ל-100 מטר ובמשחה ל-200 מטר פרפר ובמשחי השליחות 4x100 מטר מעורב ו-4x200 מטר חופשי.
באליפות העולם בשחייה שנערכה במדריד, ספרד בשנת 1986 זכתה מאהר במדליית זהב אחת, 3 מדליות כסף במשחי השליחות ושתיים מארד במשחים האישיים. מדליית הזהב הייתה במשחה החזק ביותר שלה, 200 מטר פרפר בתוצאה של 2:08.41 דקות לפני מנצחת חצי מרחק השחיינית ממזרח גרמניה קורנליה גרסלר (2:10.66 דקות) ובריטה וויגאנג (2:10.68 דקות). במשחה ל-100 מטר פרפר היא קבעה תוצאה של 59.98 שניות וזכתה במדליית ארד אחרי המנצחות ממזרח גרמניה קורנליה גרסלר (59.51 שניות) וקריסטין אוטו (59.66 שניות). מדליית ארד נוספת במשחה ל-200 מטר חופשי בתוצאה של 2:00.14 דקות אחרי המנצחות ממזרח גרמניה שיאנית העולם הייקה פרידריך 1:58.26 דקות ומנואלה סטלמך (1:58.90 דקות). במשחה שליחות 4x100 מטר חופשי הרביעייה האמריקאית קבעה תוצאה של 3:44.04 דקות אחרי הרביעייה ממזרח גרמניה שקבעה שיא עולם חדש בתוצאה של 3:40.57 דקות ולפני הולנד (3:46.89 דקות), במשחה שליחות 4x200 מטר חופשי בתוצאה של 8:02.12 דקות, אחרי מזרח גרמניה בשיא עולם חדש 7:59.33 דקות ולפני הולנד 8:09.59 דקות ובמשחה שליחות 4x100 מטר מעורב בתוצאה של 4:07.75 דקות אחרי מזרח גרמניה שקבעה תוצאה של 4:04.82 דקות ולפני הולנד (4:10.70 דקות).
מאהר סיימה את לימודיה בשנת 1987 וקיבלה תואר ראשון במדעי ההתנהגות.
באולימפיאדת סיאול (1988) זכתה מאהר במדליית ארד במשחה ל-200 מטר פרפר בתוצאה של 2:10.80 דקות אחרי השחייניות ממזרח גרמניה קאתלין נורד (2:09.51 דקות) ובריטה וויגאנג (2:09.91 דקות). אכזבתה הייתה רבה בעיקר בשל העובדה שבמבחנים האמריקאיים היא שחתה מהר יותר מהמנצחות בתוצאה של 2:09.13 דקות. בנוסף, היא השתתפה במשחה ל-100 מטר פרפר וסיימה במקום השביעי המאכזב בתוצאה של (1:00.97 דקות) המנצחת הייתה קריסטין אוטו ממזרח גרמניה (59.00 שניות).
ביוגרפיה > משפחתה

מאהר התחתנה עם מייק פלנט, מחליק קרח תחרותי לשעבר. כעת הם גרים בפיצ'טרי, ג'ורג'יה עם שני ילדיהם. אחותה, אן נורת'אפ הייתה חברה בבית הנבחרים של ארצות הברית מטעם המפלגה הרפובליקנית בשנים 1996-2006.
תארים

מאהר קבעה 7 פעמים שיא עולם, זכתה ב-24 תוארי אליפות ארצות הברית ו-8 תוארי NCAA.
בשנת 1993 זכתה מאהר להכלל בהיכל התהילה הבינלאומי של השחייה.
בשנים 1981 ו-1985 זכתה מאהר בתואר שחיינית השנה בעולם.
מאהר זכתה בתואר שחיינית השנה בארצות הברית בשנת 1985.
ראו גם

מדיה וקבצים בנושא  בוויקישיתוף
התפתחות שיא העולם במשחה ל-100 מטר פרפר
התפתחות שיא העולם במשחה ל-200 מטר פרפר
מתוך קרירות ואיתנות

| --- | --- |

חלק מהמאמר
 מידע כללי
 מאת:  זאב ז'בוטינסקי
 שפת המקור:  יידיש
 סוגה:  מאמר
 הוצאה
 תאריך הוצאה:  22 ביוני 1933
זאב זבוטינסקי
אב"א אחימאיר
סוניה אחימאיר עם אברהם סטבסקי משמאל וצבי רוזנבלט מימין, לאחר שחרורם מן הכלא. על השולחן דיוקנו של סנגורם הוראס סמואל.
מתוך קרירות ואיתנות (המקור ביידיש: קאלט און פעסט) הוא מאמרו של זאב ז'בוטינסקי שנכתב כנגד האשמת אנשי התנועה הרוויזיוניסטית ו"ברית הבריונים" ברצח חיים ארלוזורוב. המאמר פורסם בעיתון "מאמענט", שראה אור בוורשה שבפולין, ב-22 ביוני 1933.